
                                                              ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

Compartimentul juridic 
                                                                                                Nr. ____ din _____ 2026
RAPORT DE SPECIALITATE

la proiectul de hotărâre privind aprobarea închirierii, prin atribuire directă, a unui spațiu  situat în Câmpulung Moldovenesc în str. Calea Bucovinei, nr. 173, aparținând domeniului privat al municipiului Câmpulung Moldovenesc, către CMI DR. BRUJBU ISABELLA-CRISTINA
          Compartimentul juridic primind spre analiză proiectul de hotărâre privind aprobarea închirierii, prin atribuire directă, a unui spațiu  situat în Câmpulung Moldovenesc în str. Calea Bucovinei, nr. 173, aparținând domeniului privat al municipiului Câmpulung Moldovenesc, către CMI DR. BRUJBU ISABELLA-CRISTINA, menționează următoarele:

În conformitate cu art. 1777 - 1780 din Legea nr. 287/2009 privind Codul civil, republicată, cu modificările şi completările ulterioare, locaţiunea este contractul prin care o parte, numită locator, se obligă să asigure celeilalte părţi, numite locatar, folosinţa unui bun pentru o anumită perioadă, în schimbul unui preţ, denumit chirie, iar locaţiunea  bunurilor imobile şi aceea a bunurilor mobile se numeşte închiriere. Toate bunurile, atât mobile cât şi imobile, pot face obiectul locaţiunii (închirierii) în schimbul unei chirii care poate consta într-o sumă de bani sau în orice alte prestaţii.


Conform art.362 alin.(1) și alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, bunurile proprietate privată a unităţilor administrativ-teritoriale, pot fi închiriate cu respectarea dispozițiilor prevăzute pentru închirierea bunurilor proprietate publică a unităţilor administrativ-teritoriale.

Potrivit art. 333 alin. (1) și alin. (8) lit. g) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, închirierea bunurilor proprietate privată a unităţilor administrativ-teritoriale se aprobă prin hotărâre a consiliului local. Prin excepţie de la regula licitației publice, bunurile proprietate privată pot fi închiriate fără organizarea unei licitaţii publice, de către titularul dreptului de proprietate sau de administrare, în cazul bunurilor imobile proprietate privată sau al unor cote-părţi din acestea, cu o suprafaţă utilă de maximum 10 mp.

De asemenea, conform art. 129 alin. (2) lit. c) şi alin. (6) lit. b) din O.U.G. nr. 57/2019 privind Codul administrativ, cu modificările şi completările ulterioare, Consiliul Local are atribuţii privind administrarea domeniului privat şi hotărăşte închirierea bunurilor proprietate privată a municipiului. 
Având în vedere cele precizate, Compartimentul juridic consideră legal prezentul proiect de hotărâre.

